《月夜拟李陵诗传》
宋代·汪元量

清时难再得，离别安可留。
出门望西北，欲往还绸缪。
俯视长河奔，方舟激中流。
惊波一何骇，返顾令人忧。
天风吹枯桑，日暮寒飕飕。
何当从此别，送子狐白裘。

作者简介：汪元量（1241～1317年后）南宋末诗人、词人、宫廷琴师。字大有，号水云，亦自号水云子、楚狂、江南倦客，钱塘（今浙江杭州）人。琳第三子。度宗时以善琴供奉宫掖。恭宗德祐二年（1276）临安陷，随三宫入燕。尝谒文天祥于狱中。元世祖至元二十五年（1288）出家为道士，获南归，次年抵钱塘。后往来江西、湖北、四川等地，终老湖山。诗多纪国亡前后事，时人比之杜甫，有“诗史”之目，有《水云集》、《湖山类稿》。